
ANUNCI

Extracte de la convocatòria per a l’atorgament de subvencions en règim de concurrència competitiva adreçada concedir una ajuda econòmica de les famílies empadronades a l’Estartit, amb vulnerabilitat econòmica i amb fills/es que realitzin l’activitat extraescolar de l’Espai de Lleure (La Llongada) durant el curs 2021/2022. La subvenció consistirà en l’atorgament d’una ajuda econòmica per la quota de l’activitat pels infants, inscrits durant el període 2021/22. 

Descripció de la convocatòria: 
Resolució de la Junta de Govern Local, del dia 12 d’agost de 2021, per la qual s’aprova les bases reguladores per a l’atorgament d’ajuts a famílies empadronades a l’Estartit amb situació de vulnerabilitat econòmica amb fills/es que realitzen l’activitat extraescolar de l’Espai de Lleure (La Llongada) durant el curs 2021/2022, d’acord amb les Bases d’execució del Pressupost de l’exercici 2021. 

Beneficiaris: 
Poden concórrer a la convocatòria de subvenció les persones empadronades a l’Estartit amb infants que cursin estudis de primària a l’escola CEIP Portitxol i que estiguin inscrits a l’activitat extraescolar de l’Espai de Lleure (La Llongada), que compleixin els barems econòmics i les condicions establertes en la present convocatòria. 

Objecte: 
L’objecte d’aquesta convocatòria és concedir un ajut extraordinari a les famílies amb vulnerabilitat econòmica de l’Estartit. La subvenció consistirà en l’atorgament d’una ajuda econòmica per la quota de l’activitat extraescolar de Lleure (La Llongada). 

Bases Reguladores: 
Les bases reguladores per l'atorgament d'ajuts a famílies empadronades a l’Estartit amb situació de vulnerabilitat econòmica i amb fills/es que realitzen l’activitat de l’Espai de Lleure durant el curs 2021/2022, publicades al Butlletí Oficial de la Província el dia 25/08/2021.

Quantia: 
La subvenció consistirà en l’atorgament d’una ajuda econòmica per la quota de l’activitat extraescolar de Lleure (La Llongada). 
La quantia de cada ajut és de:
· 100% de la quota de l’activitat per infant
· 80% de la quota de l’activitat per  infant
· 50% de la quota de l’activitat per infant
La quantia serà determinada en funció dels ingressos de la unitat familiar en relació a  l’IRSC regulat a les bases i també, de les circumstàncies socials de cada unitat familiar.


Les subvencions a les que fa referència la present convocatòria seran atorgades a càrrec de la partida corresponent del pressupost municipal en l’exercici 2021 i fins que s’exhaureixi la dotació, estimada en 3000€. Un cop exhaurida, malgrat tenir-hi dret, les persones beneficiàries no podran accedir a la subvenció. En cas que la demanda d’ajuts superi la partida pressupostària, aquests s’atorgaran per ordre ascendent dels ingressos de la unitat familiar.


Criteris per a la concessió
Aquesta subvenció s’atorgarà, previ informe de l’equip valorador, format per tècniques de l’àrea de Serveis Socials, i es podran acollir tots els titulars les unitats familiars dels quals no superin els següents ingressos mensuals/anuals:

	Nº de membres
	BAREMS
Mensuals
	BAREMS
Anuals

	2 membres
	1.565,08 €
	15.401,54 €

	3 membres
	1.991,94 €
	16.063,97 €

	4 o més membres
	          2.418,76 €
	16.599,44 €


La sol·licitud de la subvenció sempre estarà sotmesa a la convocatòria.
No es podran acollir a la subvenció quan el sol·licitant i els membres de la unitat de convivència disposin d’altres béns immobles que no sigui l’habitatge habitual. Es valoraran individualment, amb inclusió d’informació tècnica, els supòsits excepcionals que generin dubtes en el moment de la valoració.  

Termini de presentació de sol·licituds: 

El termini límit per a la presentació de sol·licituds serà d’un mes des de l’endemà de la publicació de l’extracte de la convocatòria al BOP.
A partir de la fi del període del mes natural s’atendran les situacions sobrevingudes pels motius següents:
- Nova matrícula.
- Situació sobrevinguda que requereixi de l’atenció dels serveis socials municipals.
[bookmark: _GoBack]- Unitats familiars la situació econòmica de les quals s’hagi vist greument afectada per causa major i degudament justificada.

